༥བོད་ནང་གི་དགོན་པ་དང་ཕོ་བྲང་སོཌ་གནའ་ཤུལ་ཡོངས་རྫོགས་ལ་གཏོར་བཤིག་བཏང་བ་རེད་ཅེས་བཤད་ན་ཕལ་ཆེར་ཧམ་པ་ཆགས་ཀྱི་མ་རེད།གཏོར་སྐྱོན་ཕོག་ཚད་ཉུང་ཤོས་ཕོ་བྲང་པོ་ཏ་ལ་དང་བཀྲ་ཤིས་ལྷུན་པོ་ཡིན་གྱི་རེད།འོན་ཀྱང་དེ་གཉིས་ལའང་གཏོར་སྐྱོན་བྱུང་ཡོད་རེད།གཏོར་སྐྱོན་གཏོང་མཁན་ནང་བོད་པ་ཡོད་པ་དངོས་ཡོད་རེད།ཡིན་ནའང་།བཙན་བཀའ་གཏོང་མཁན་རྒྱ་ནག་གི་འགོ་ཁྲིད་རེད།ཇོ་ཁང་ལྟ་བུར་ཆ་བཞག་ན།སྔོན་ལ་དམག་མི་བཏང་ནས་བཅོམས།དེ་རྗེས་བོད་མི་ཧུར་བརྩོན་པ་ཚོ་བཏང་སྟེ་གཏོར་བ་རེད།ལུང་པ་ཆུས་ཁྱེར་ན་རྡོ་ལེབ་སྐམ་པོར་མི་ལུས་ཟེར་བ་ལྟར།ཁོར་ཡུག་དེ་འདྲའི་ནང་ལ།ང་རང་གཉིས་ཡོད་པའི་དབང་དུ་བཏང་ན།བཙོན་དུ་ཚུད་དེ་སྡུག་སྦྱོང་མྱོང་བའམ།རྒྱ་གཞུང་གི་བཀའ་བཞིན་གནའ་ཤུལ་གཏོར་བཤིག་གཏོང་རྒྱུ་གཉིས་ལས།གང་ཞིག་འདེམས་མིན་བཤད་ཤེས་ཀྱི་མ་རེད།